
Lavretsovi tn 8a teenindusmaa

ja maa sihtotstarbe määramine
1. Asjaolud ja menetluse käik

Narva linnas, reformimata katastriüksusel Lavretsovi tn 8a (51101:001:1509) asub ehitis - garaažiboks (ehitisregistri kood 121353620), mis on Narva Linnavolikogu 29.04.2021 otsusega nr 45 "Ehitise peremehetuks tunnistamine (Lavretsovi tn 8a, Narva)" tunnistatud peremehetuks ning on Narva Linnavalitsuse 12.05.2021 korralduse nr 352-k "Peremehetu ehitise bilanssi võtmine (Lavretsovi tn 8a, Narva) alusel võetud Narva Linnavalitsuse Linnamajandusameti bilanssi.
Linnamajandusamet 20.05.2021 kirjaga nr 1-7/4732 pöördus Narva Linnavalitsuse Arhitektuuri- ja Linnaplaneerimise Ameti poole taotlusega Lavretsovi tn 8a maa munitsipaliseerimist.
Maareformi seaduse (MaaRS) § 28 lõike 3 kohaselt munitsipaalomandisse antakse maa, mis ei kuulu „Maareformi seaduse” alusel tagastamisele, erastamisele või riigi omandisse jätmisele.
Vastavalt Vabariigi Valitsuse 02.06.2006 määrusega nr 133 kehtestatud maa munitsipaalomandisse andmise korra § 82 lõike 2 punktile 1 munitsipaalomandisse antava maa hulka võib kuuluda kohaliku omavalitsuse üksusele kuuluva ehitise teenindamiseks vajalik maa.

Nimetatud korra § 83 lõike 1 kohaselt Maa-amet algatab maa munitsipaalomandisse andmise menetluse, teatades maa munitsipaalomandisse andmise kavatsusest linna- või vallavalitsusele, kelle omandisse maa soovitakse anda.
Vastavalt sellele esitas Maa-amet Narva Linnavalitsusele 26.03.2021 kirjaga nr 6-8/21/5399 (dokumendiregistris nr 1-12.3/2821) teate Narva linna haldusterritooriumil asuvate reformimata maaüksuste kohta, mis ei ole vajalikud riigi ülesannete täitmiseks ja on otstarbekas anda kohaliku elu korraldamiseks Narva linna munitsipaalomandisse.  Kuna reformimata maa kaardirakenduse kaudu on Narva Linnavalitsus väljendanud soovi saada Lavretsovi tn 8a maaüksust munitsipaalomandisse, siis maaüksuste loetelus, mille osas munitsipaalomandisse üleandmise menetlust on alustatud, on ka Lavretsovi tn 8a (tabel 4, pos 30).
Maa munitsipaalomandisse andmiseks palub Maa-amet teatada katastriüksuse kohta maa erastamiseks või tagastamiseks tähtaegselt esitatud avalduste puudumisest või esitada andmed lahendamata taotluste kohta, välja selgitada katastriüksusel asuvate ehitise omandiõigus ja ehitise vastavus MaaRS § 6 lõikele 3 või lõikele 3¹. Kui ehitis vastab MaaRS § 6 lõikes 3 sätestatud nõuetele, siis määratakse ehitisele teenindamiseks vajalik maa kooskõlas Vabariigi Valitsuse 30.06.1998 määrusega nr 144 kinnitatud „Ehitise teenindamiseks vajaliku maa määramise korraga“ ja maakatastriseaduse § 20 lõikest 7 tulenev maa sihtotstarbe. 
Lavretsovi tn 8a maaüksuse osas puuduvad teiste isikute taotlused maa tagastamiseks või lahendamata taotlused maa erastamiseks.
Vastavalt Narva Linnavalitsuse andmetele Lavretsovi tn 8a aadressil asuv ja ehitisregistrisse kantud ehitis (garaažiboks) vastab MaaRS § 6 lõikes 3 sätestatud nõuetele.
Kõnealusele ehitisele on määratud aadress Narva linnavalitsuse 29.05.2019 korraldusega nr 354-k Lavretsovi tn 8a ning katastriüksus tunnusega 51101:001:1509 on moodustatud 29.05.2020.a masskande käigus Maa-ameti peadirektori 04.12.2019.a korralduse nr 1-17/19/3147 alusel.
Maakatastriseaduse § 20 lõik 7 sätestab, et maareformi läbiviimisel tuleb katastriüksusele määrata ehitise kasutusotstarbest, tegelikust maakasutusest või detailplaneeringust tulenev sihtotstarve. Ehitisregistri andmetel on ehitise koodiga 121353620 kasutamise otstarbe "garaaž" (kood 12431). 

Maakatastriseaduse § 181 lõike 1 kohaselt on elamumaa alaliseks või perioodiliseks elamiseks ettenähtud ehitiste maa ja garaažide maa. Seega on Lavretsovi tn 8a maa sihtotstarve "elamumaa".
2. Õiguslikud alused

2.1 Ehitise teenindamiseks vajaliku maa määramise korra punkti 12 kohaselt linna- või vallavalitsus määrab ehitise teenindamiseks vajaliku maa suuruse ja piirid. Otsuses peab sisalduma vähemalt ehitise nimetus ja selle kasutamise otstarve, maa ligikaudne pindala ja asukoht. Otsusele lisatakse ehitise teenindamiseks vajaliku maa määramise ettepanek. Otsus koos lisaga lisatakse maa tagastamise, erastamise, munitsipaalomandisse andmise, riigi omandisse jätmise või hoonestusõiguse seadmise toimikusse ning see on aluseks katastriüksuse moodustamisel. 
2.2 Maa munitsipaalomandisse andmise korra § 83 lõike 1 kohaselt algatab Maa-amet maa munitsipaalomandisse andmise menetluse, teatades maa munitsipaalomandisse andmise kavatsusest linna- või vallavalitsusele, kelle omandisse maa soovitakse anda ning nimetatud korra § 83 lõike 2 kohaselt linna- või vallavalitsus määrab ühe kuu jooksul maaüksuse sihtotstarbe ja koha-aadressi ja edastab Maa-ametile vastava otsuse ning teatab Maa-ametile maaüksuse erastamiseks või tagastamiseks tähtaegselt esitatud avalduste puudumisest või esitab andmed lahendamata taotluste kohta.
3. Otsus
3.1
Määrata Lavretsovi tn 8a aadressil asuva ehitisele (garaaž, ehitisregistri kood 121353620) teenindamiseks vajalik maa piiridega vastavalt lisatud asendiplaanile ja pindalaga ca 53 m²;

3.2
Määrata Lavretsovi tn 8a (51101:001:1509) katastriüksusele sihtotstarbeks "elamumaa" (001; E).
4. Rakendussätted
4.1  Korraldus jõustub teatavakstegemisest;

4.2 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebus Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

